กทพ.ฟ้องขับไล่ตลาดหัวมุมเอาที่คืน 
สร้างทางเชื่อมฉลองรัชกับด่วน 3-พร้อมอุทธรณ์สู้คดีเจ้าของเดิม,รายงานข่าวจากการทางพิเศษแห่งประเทศไทย (กทพ.) แจ้งว่า จากที่ศาลปกครองกลางมีคำพิพากษาให้ กทพ.คืนที่ดินบริเวณรอบแยกถนนประเสริฐมนูกิจ หรือถนนเกษตร-นวมินทร์ ตัดทางด่วน ที่ได้มาจากการเวนคืนสำหรับโครงการก่อสร้างโครงการทางพิเศษฉลองรัช เชื่อมกับโครงการทางด่วนขั้นที่ 3 ตอน N2 N3 ให้กับเจ้าของเดิม โดยศาลปกครองกลางพิพากษาโดยให้เหตุผลว่า กทพ.ยังไม่มีความแน่ชัดที่จะใช้พื้นที่ก่อสร้างโครงการนั้น เมื่อเร็วๆนี้ กทพ.ได้ยื่นอุทธรณ์ต่อศาลเพื่อต่อสู้คดีดังกล่าว เพราะปัจจุบันมีความแน่นอนที่จะก่อสร้างโครงการทางแยกต่างระดับบนพื้นที่ดังกล่าวแล้ว โดยมีนโยบายจากรัฐบาลที่ชัดเจน รวมถึงมีแหล่งเงินก่อสร้างจากกองทุน TFF,รายงานข่าวแจ้งอีกว่า สำหรับพื้นที่ดังกล่าว เดิมยังไม่มีการพัฒนา มีลักษณะเป็นป่ารก การดูแลรักษายากและเป็นแหล่งมั่วสุมยาเสพติด กทพ.จึงจำเป็นต้องพัฒนาที่ โดยให้เอกชนเช่าชั่วคราว เนื้อที่ประมาณ 100 ไร่ สัญญาเช่า 3 ปี โดยห้ามมีสิ่งปลูกสร้าง โยง ยึด ติด ตรึง ถาวรในพื้นที่ และสามารถเรียกที่ดินคืนเมื่อไหร่ก็ได้ ซึ่งมีเอกชนสนใจขอเช่าพื้นที่หลายรายรอบทางแยก อาทิ ร้านครัวสมพงษ์ ตลาดหัวมุม ลานจอดรถของคอนโดมิเนียม เป็นต้น อย่างไรก็ตาม เมื่อ กทพ.มีโครงการก่อสร้างมีความชัดเจน เมื่อครบกำหนด กทพ.จึงไม่ต่อสัญญาเช่า ตั้งแต่ต้นปี 2560 และแจ้งให้ผู้เช่าออกจากพื้นที่ ปรากฏว่าผู้เช่าเพิกเฉย จึงถือว่าผิดสัญญาเช่า ซึ่ง กทพ.ไม่มีอำนาจพิเศษทางกฎหมายใดในการเข้าพื้นที่เพื่อปิดกั้นเอาคืน ต้องยื่นฟ้องศาลแพ่งเพื่อขับไล่ ขณะนี้อยู่ระหว่างดำเนินการในชั้นศาล สำหรับตลาดหัวมุม กทม.ได้มีการยกเลิกใบอนุญาตจัดตั้งตลาดแล้ว แต่ก็ยังมีการฝ่าฝืนขายของตามปกติ.,ภาพจาก Facebook : หัวมุม Market & More
จากที่ศาลปกครองกลางมีคำพิพากษาให้ กทพ.คืนที่ดินบริเวณรอบแยกถนนประเสริฐมนูกิจ หรือถนนเกษตร-นวมินทร์ ตัดทางด่วน ที่ได้มาจากการเวนคืนสำหรับโครงการก่อสร้างโครงการทางพิเศษฉลองรัช
ตลาดหัวมุม,กทพ.,เวนคืนที่ดิน,ทางพิเศษฉลองรัช,แยกถนนประเสริฐมนูกิจ